laion/Wikipedia-Exotic huggingface dataset:
דריפ קופי

דריפ קופי (pour over) היא שיטה לחליטת קפה בה מערים מים מלמעלה בצורות שונות על קפה שנמצא במסנן והמים מחלחלים בתוכו לתוך קנקן. בשיטה זו הקפה הנטחן גס יותר מאספרסו או מקינטה. שתי שיטות החליטה העיקריות – כמיקס ו-v60 – הומצאו במאה העשרים. שיטת הכמיקס היא השיטה הראשונה מביניהן, והיא הומצאה ב-1941. שיטת v60 הומצאה בשנות החמישים. בתחילת המאה העשרים עד לשנות השישים היה נפוץ השימוש בדריפ קופי זול וחשמלי בעל קנקן מובנה. בצורת החליטה הזו יש להקפיד שיהיה פתח ליציאת אדי הקפה החמים. יש שתי שיטות חליטה עיקריות: כמיקס - הומצאה על ידי פיטר שלומבוהם בשנת 1941. השיטה קרויה על שם החברה שהמציאה אותה ומשווקת את המוצר. בשיטה זו חולטים בקנקן שחלקו העליון בצורת קונוס הפוך ובפיו שמים מסנן (פילטר - בדרך כלל עשוי מנייר או נייר קרטון), מרטיבים את הפילטר ושופכים לתוכו קפה טחון. בשיטה זו יש בקנקן משפך לכל אורך החלק העליון כך שגם אחרי שמניחים פילטר נייר הוא לא חוסם את יציאת אדי הקפה (צורת המסנן עגולה והמשפך נשאר גלוי). זמן החליטה בשיטה זו הוא בין 4-6 דקות וחום המים הרצוי הוא בין 92-94 מעלות. בתוך שיטת הכמיקס התפתחו כמה שיטות, אחת מהן היא הבודום, קנקן בעל צורה מעוגלת בתחתיתו עם מסנן מתכת. בשיטה זו אדי הקפה יוצאים דרך מסנן המתכת ולא דרך המשפך. v60 - בשיטה זו מעל קנקן ייעודי מונח כלי בצורת קונוס (ששמו הוא v60, השיטה נקראת על שם הכלי) עם חריטות ספירלה בתוכו (להגברת עוצמת החליטה) בתוך הכלי מניחים פילטר מנייר ובתוכו את הקפה הטחון. אדי הקפה יוצאים דרך פתח הקנקן שאיננו מכוסה על ידי הכלי. הכלי העליון עשוי מקרמיקה, מתכת או זכוכית השומרים על החום, או פלסטיק הנוח לטלטול. זמן החליטה בשיטה זו הוא בין 1–3 דקות. חום המים הרצוי בשיטה זו הוא בין 92–96 מעלות. hoop - בשנת 2023 הוציאה חברת ceado מוצר לדריפ שמטרתו לפשט את הכנת הקפה ואיננו מצריך קומקום עם צוואר ברבור או דיוק במזיגת המים. בשיטה זו יש לקפה מקום באמצע, שם הוא מונח מעל פילטר נייר ייעודי והמים נמצאים מסביב ומשם הם נוזלים לקפה ולכלי האיסוף. בשתי השיטות הראשונות מזיגת המים תיעשה בצורה סיבובית ובאיטיות להארכת זמן מיצוי הקפה. עוצמת הקפה וטעמו יקבעו לפי מהירות העירוי, חום המים, רמת הטחינה ואיכות הפילטר. ברוב שיטות החליטה משתמשים בקומקום בעל צוואר ברבור שמקל על עירוי המים ודיוקו. קפה טורקי פרקולטור הגל השלישי של הקפה מדיה וקבצים בנושא דריפ קופי בוויקישיתוף Hario V60 Pour Over Coffee Tips באתר North Star Coffee Roasters
הארמייה ה-12 (איטליה)

הארמייה ה-12 האיטלקית הייתה ארמייה צרפתית-איטלקית אשר נלחמה במלחמת העולם הראשונה בקרב ויטוריו ונטו. לאחר התבוסה ההרסנית בקפורטו (נובמבר 1917) הצבא האיטלקי אורגן מחדש לחלוטין על ידי ארמנדו דיאז והוקצה ארמייה איטלקית חדשה, הארמייה ה-12. היא הייתה למעשה ארמייה צרפתית-איטלקית בפיקודו של הגנרל הצרפתי ז'אן סזאר גרציאני. הארמייה כללה הקורפוס האיטלקי ה-1 (דונאטו אטנה) הדיוויזיה ה-23 של הקורפוס הצרפתי ה-12 (ארנסט בונפיי) הדיוויזיה האלפינית ה-52 (פייטרו רונצ'י) היא מילאה תפקיד חשוב בקרב המוצלח של ויטוריו ונטו (אוקטובר-נובמבר 1918). Esercito Italiano nel 1918
פיגוע הירי בכביש באר שבע-אילת

פיגוע הירי בכביש באר שבע-אילת היה פיגוע ירי שביצעו מחבלים מסתננים מירדן ביום שני, י"ב אייר תשט"ז (23 באפריל 1956). בפיגוע נרצחו ארבעה יהודים. ביום שני, י"ב אייר תשט"ז, נסעו ארבעה ישראלים עובדי תה"ל ברכב, מעין יהב אל באר מנוחה. כחלק מעבודתם. בדרכם, על כביש באר שבע-אילת, הותקפו בירי על ידי מסתננים מירדן, שעמדו במארב. ארבעת הנוסעים נרצחו. הנרצחים היו יגאל דה-טולדו (בן 28), אלכסנדר וילנסקי (בן 59), אליהו סוקניק (בן 50) ודניאל עפר (בן 26). פיגוע הירי בכביש סדום-באר שבע 4 יהודים נרצחו בנגב, מעריב, 24 באפריל 1956 ארבעה נרצחו בדרך לאילת, דבר, 25 באפריל 1956 שרת להמרשלד: הרצח בערבה נושא כל סימני פעולת "פדאיין", הארץ, 25 באפריל 1956 ארבעה נרצחו בנגב, הַבֹּקֶר, 25 באפריל 1956 עקבות רוצחי 4 עובדי תה"ל בדרך אילת הובילו לירדן, הצופה, 25 באפריל 1956 נרצחו ארבעה יהודים בערבה ע"י גבול עבה"י, חרות, 25 באפריל 1956 רוצחי ארבעת עובדי תה"ל באו מירדן, למרחב, 25 באפריל 1956 עקבות רוצחי ארבעת עובדי תה"ל - הוליכו לגבול ירדן, על המשמר, 25 באפריל 1956 4 ישראלים נרצחו ממארב בערבה, קול העם, 25 באפריל 1956 עקבות המרצחים הובילו לירדן, שערים, 25 באפריל 1956 חללי פעולות האיבה - י״ב אייר תשט״ז, באתר לעד - אתר לזכר האזרחים חללי פעולות האיבה
הדיוויזיה ה-63 (ארצות הברית)

הדיוויזיה ה-63 (באנגלית: 63rd Infantry Division) היא דיוויזיה של צבא ארצות הברית שלחמה במלחמת העולם השנייה. הדיוויזיה הוקמה ב-15 ביוני 1943, במחנה בלנדינג, פלורידה, והיא כללה את הרגימנטים ה-253, ה-254 וה-255, תוך שימוש בקאדר של דיוויזיית הרגלים ה-98. זמן קצר לאחר מכן, הדיוויזיה הועברה למחנה ואן דורן, מיסיסיפי כדי להתכונן לפריסה לאירופה. בשלוש הזדמנויות במהלך שבעה עשר החודשים הבאים, הכשירה הדיוויזיה טירונים טריים לצוותי קרב אפקטיביים, רק כדי לחלץ אותם מהדיוויזיה ונשלחו לחו"ל כמחליפים. המרכיבים הראשונים של הדיוויזיה, להוטים להיכנס לקרב, הגיעו לבסוף לאירופה בדצמבר 1944 ואליהם הצטרפו שאר הדיוויזיה בינואר 1945. הדיוויזיה נחתה במרסיי, צרפת, והועברה תחת פיקוד הארמייה השביעית, עימה לחמה במהלך הקרבות על קו זיגפריד. בהמשך חצתה הדיוויזיה את הריין, ולחמה בקרבות בגרמניה עד סוף המלחמה. במהלך הקרבות נהרגו 861 מחיילי הדיוויזיה ו-3,326 נפצעו. דיוויזיית הרגלים ה-63 הופעלה מחדש בפברואר 1952 על ידי שינוי שמה של הדיוויזיה המשוריינת ה-13, והוקצתה למילואים של הצבא, עם מפקדה בלוס אנג'לס, קליפורניה. הדיוויזיה שוב הושבתה בדצמבר 1965, ותגי הדיוויזיה הועברו ליחידה ה-63 לאימוני תגבור. ב-1 בינואר 1968, הופעל פיקוד המילואים של הצבא ה-63 (ARCOM) וכחריג למדיניות, הורשה לענוד את תג הכתף ואת סמל היחידה הייחודי של דיוויזיית הרגלים ה-63. אולם ARCOM ה-63 לא הנציח את השושלת והכבוד של דיוויזיית הרגלים ה-63, שכן מדיניות המחלקה של הצבא אינה מאשרת יחידות TDA, כגון ARCOMs, לרשת את השושלת והכבוד של יחידות TO&E, כגון דיוויזיות. הפיקוד הקיף את יחידות המילואים של הצבא בדרום קליפורניה, אריזונה ונבאדה. מ-1990 עד 1991, למעלה מ-2,500 חיילי מילואים של היחידה ה-63 שירתו בתפקיד פעיל בתמיכה במבצע "מגן מדבר" ומבצע "סערת המדבר". 22 מיחידות הפיקוד גויסו, כאשר 14 מהן נפרסו במפרץ הפרסי. באפריל 1995, ה-ARCOM ה-63 סומנה מחדש כמפקדת התמיכה האזורית ה-63 (שחודשה מאוחר יותר ל-Regional Readiness Command), והגבולות הגאוגרפיים שלו הותאמו מחדש כך שיתאימו לאלו של הסוכנות הפדרלית לניהול חירום, אזור IX. ה-63 שמר על פיקוד ושליטה על 14,000 חיילים ו-140 יחידות במדינות קליפורניה, אריזונה ונבאדה, ולקח על עצמו אחריות נוספת לתמוך במפקדות המילואים הפונקציונליות העיקריות בתחומה. ה-RRC ה-63 תמך במשימות פעילות צבאיות זרות ומקומיות, כולל השתתפות בפעולות נאט"ו בבוסניה ובקוסובו. מאז 2001, אלפי חיילים מה-RRC ה-63 שירתו באפגניסטן ועיראק. בספטמבר 2008, מפקדות הכוננות האזורית ה-63 וה -90 שולבו ל-63, אשר סומנה שוב לפיקוד התמיכה האזורי ה-63, עם המפקדה החדשה שלו במופט פילד, קליפורניה. כמרכיב מרכזי במעבר של הצבא המילואים לכוח מבצעי, ה-RSC ה-63 החדש שהוקם ויתר על פיקוד ושליטה ביחידות לטובת תחום אחריות מורחב מאוד. ה-RSC ה-63 מספק תמיכה בסיסית ותמיכה מנהלית ליותר מ-40,000 חיילי מילואים של הצבא בדרום מערב ארצות הברית. מדיה וקבצים בנושא הדיוויזיה ה-63 בוויקישיתוף הדיוויזיה ה-63 באתר usar
סוניק בום (סדרת טלוויזיה)

סוניק בום (באנגלית: Sonic Boom) היא סדרת הנפשה ממוחשבת בת 104 פרקים, המבוססת על סדרת משחקי הווידאו סוניק הקיפוד. הסדרה הופקה בשיתוף פעולה אמריקאי-צרפתי, ושודרה במקור בארצות הברית ב-Cartoon Network בין השנים 2014–2017. בישראל שודרה הסדרה לראשונה ב-2015 בדיבוב לעברית בערוץ הילדים. הסדרה עוקבת אחרי סוניק, טיילס, נאקלס, איימי וסטיקס, הדמויות הראשיות ממשחקי הווידאו "Sonic Boom", כאשר הם מגנים על ביתם באי מפני התקפותיהם של דוקטור אגמן ושני עוזריו הרובוטים. סוניק הקיפוד (אנגלית: רוג'ר קרייג סמית', עברית: ערן מור) - קיפוד כחול דמוי אדם המסוגל לנוע במהירות על קולית. מנהיג החבורה בעל אומץ לב. הוא אוהב להיות גיבור ולא סובל תחרויות. מיילס "טיילס" פראוור (אנגלית: קולין אושונסי, עברית: שיר כהן) - שועל צהוב צעיר דמוי אדם בעל שני זנבות, וחברו הטוב של סוניק, הצעיר שבחבורה בעל חוש טכנולוגי אשר ממציא המצאות לחבורה. נאקלס הקיפודן (אנגלית: טרוויס וילינגהאם, עברית: מירון אהרונוביץ') - קפודן אדום דמוי אדם עם שרירים, הוא בעל הכוח בצוות, הוא עוצב לפי הדמות שלו במשחקי "Sonic Boom". לא חכם במיוחד. איימי רוז (אנגלית: סינדי רובינסון, עברית: מייה קדוש) - קיפודה ורודה דמוית אדם הנמרצת בחבורה, משתמשת בפטיש שלה במהלך הקרבות, מאוהבת בסוניק. סטיקס הגירית (אנגלית: ניקה פאטרמן, עברית: עדן גמליאל) - גירית דמוית אדם, בעלת יכולת השתמש בבומרנג במהלך הקרב. הגיעה מהג'ונגל. מתנהגת לפעמים כמטורפת. דוקטור אגמן (אנגלית: מייק פולוק, עברית: צביקה שוורצברג) - מדען מטורף וערמומי המשמש כנבל העיקרי בסדרה ומנסה להשתלט על האי שגרים בהם סוניק וחבריו. אורבוט - עוזרו של רובוטניק בעל זרוע עגולה בצבע אדום. קיובוט - עוזרו של רובוטניק בעל זרוע מרובעת בצבע צהוב. מדיה וקבצים בנושא סוניק בום בוויקישיתוף אתר האינטרנט הרשמי של סוניק בום (באנגלית) "סוניק בום", במסד הנתונים הקולנועיים IMDb (באנגלית) "סוניק בום", באתר נטפליקס "סוניק בום", באתר Rotten Tomatoes (באנגלית) "סוניק בום", באתר Hulu סדרות (באנגלית) "סוניק בום", במסד הנתונים הקולנועיים KinoPoisk (ברוסית) סוניק בום, במיזם "אישים" לתיעוד היצירה הישראלית
הדיוויזיה ה-70 (ארצות הברית)

הדיוויזיה ה-70 (באנגלית: 70th Infantry Division) היא דיוויזיה של צבא ארצות הברית שלחמה במלחמת העולם השנייה. הדיוויזיה הוקמה ב-15 ביוני 1943, והיא כללה את הרגימנטים ה-274, ה-275 וה-276. הדיוויזיה נחתה במרסיי, צרפת בדצמבר 1944, והועברה תחת פיקוד הארמייה השביעית, עימה לחמה במהלך הקרבות על קו זיגפריד. בהמשך חצתה הדיוויזיה את הריין, ולחמה בקרבות בגרמניה עד סוף המלחמה. במהלך הקרבות נהרגו 755 מחיילי הדיוויזיה ו-2,713 נפצעו. בשנת 1952 הוקמה הדיוויזיה מחדש כדיוויזיית מילואים, ומאוחר יותר באותה שנה ה-70 הוגדרה מחדש כדיוויזיה ה-70 (אימונים). היא נשארה בדטרויט עד 1968, אז הועברה לליבוניה, מישיגן. הדיוויזיה ה-70 (אימונים) הושבתה רשמית במישיגן ב-15 בנובמבר 1996. כבר למחרת, הופעל פיקוד התמיכה האזורי ה-70 בפורט לוטון, והחזיר את שמה של ה-70 לצפון-מערב ארצות הברית. בהתבסס על המלצות BRAC משנת 2005, פורט לוטון נסגר ופיקוד התמיכה האזורי ה-70 הושבת ב-2009. מדיה וקבצים בנושא הדיוויזיה ה-70 בוויקישיתוף הדיוויזיה ה-70 באתר lonesentry
31 (מספר)

31 (במילים בלשון זכר: שלושים ואחד; בלשון נקבה: שלושים ואחת) הוא המספר הטבעי הבא אחרי 30 ולפני 32. 31 הוא מספר ראשוני, ספציפית, מספר מרסן ראשוני   ( 2 5 − 1 ) {\displaystyle \ (2^{5}-1)} וראשוני תאום של 29 31 הוא יחידה חוזרת (repunit) בבסיס חמש (111) וכן, כמספר מרסן, בבסיס שתיים (11111). משערים כי 31 יחד עם 8191 הם שני המספרים היחידים שהם יחידות חוזרות עם לפחות שלוש ספרות ביותר מבסיס אחד (מלבד בסיס אונרי הטריוויאלי), וזה לא נכון לגבי 63, כי 63 הוא בבסיס 2 (111111) ובבסיס 4 (333). 31 הוא מספר שמח. מספר הימים המקסימלי בכל חודש בלוח הגרגוריאני המספר האטומי של גליום מדיה וקבצים בנושא 31 בוויקישיתוף
דייוויד נאט

דייוויד נאט (באנגלית: David John Nutt;‏ נולד ב-16 באפריל 1951) הוא מדען בריטי העוסק בחקר סמים ובעיקר סמים פסיכואקטיביים והשפעתם על המוח. דייוויד נאט נולד בבריסטול וסיים בית ספר מקומי. למד רפואה באוניברסיטת קיימברידג' וסיים לימודיו בשנת 1972. הוא עבר התמחות בבית חולים בלונדון. בהמשך עבד בבית החולים Radcliffe Infirmary באוקספורד שם השתתף במחקר שתוצאותיו פורסמו בשנת 1982. בשנים 1983–1985 היה מרצה באוניברסיטת אוקספורד. בשנת 1986 נסע להשתלמות לארצות הברית. בשנת 1988 חזר לאנגליה והתמנה לפרופסור לפסיכופרמקולוגיה באוניברסיטת בריסטול. בשנת 2009 הקים מחלקה לניורופסיכופרמקולוגיה באימפריאל קולג' של לונדון. בשנת 2007 פרסם מאמר על השפעת הסמים על בני אדם בכתב עת "לאנסט". בעקבות הוויכוח על ממצאי המאמר נאט פוטר ממשרתו בוועדה לסמים הממשלתית. כתוצאה מכך נאט ומספר מומחים נוספים הקימו Independent Scientific Committee on Drugs. מטעם מוסד זה נאט פרסם מספר מאמרים בנושא מדיניות איסור שימוש בסמים. החל משנת 2013 המוסד מפרסם כתב עת מדעי בנושא ונאט משמש כעורכו בראשי. נאט משמש סגן מנהל מרכז לחקר פסיכדליה באימפריאל קולג'. בשנת 2010 הוא פרסם מאמר נוסף ב"לאנסט" בוא הציע סדרת קריטריונים למדידת השפעת שימוש בסמים על האנשים ועל החברה. בהתאם לקריטריונים אלו שימוש באלכוהול מסוכן יותר לחברה מאשר הרואין. נאט פועל לשינוי מדינות איסור שימוש בסמים בבריטניה. החל משנת 2014 נאט פועל ליצירת חומרים תחליפי אלכוהול. נאט היה חבר בצוות שפיתח MEAI כתחליף למשקה חריף. David J. Nutt (2012). Drugs Without the Hot Air: Minimising the Harms of Legal and Illegal Drugs. Cambridge: UIT. ISBN 978-1-906860-16-5. David J. Nutt (2020). Drink ? : The New Science of Alcohol and Your Health. Yellow Kite. ISBN 978-1-529393-23-1. מדיה וקבצים בנושא דייוויד נאט בוויקישיתוף דייוויד נאט, ברשת החברתית פייסבוק דייוויד נאט, ברשת החברתית אקס (טוויטר) דייוויד נאט, באתר ResearchGate דייוויד נאט, באתר Semantic Scholar ראיון עם דייוויד נאט ביוגרפיה
הסופר קאפ הספרדי 2022/2023

עונת 2022/2023 בסופר קאפ הספרדי היא המהדורה ה־39 במסגרת הסופר קאפ הספרדי, תחרות כדורגל שנתית למועדונים הספרדיים המצליחים ביותר במסגרת הלה ליגה וגביע המלך בעונה החולפת. לראשונה מזה שש שנים משחק הגמר היה משחק "קלאסיקו" לאחר שברצלונה גברה על ריאל בטיס בחצי הגמר וריאל מדריד גברה גם כן על ולנסיה. הטורניר כולל את אלופת ספרד וסגניתה, ושתי הקבוצות שהעפילו לגמר גביע המלך. החילופים ייעשו בשלוש פעימות לכל היותר, עם פעימה רביעית בהארכה, לא כולל חילופים שנעשו במחצית, לפני ההארכה ובמחצית ההארכה. עונת 2021/2022 בלה ליגה Royal Spanish Football Federation [@rfef] (15 בינואר 2023). "¡Man of the Match! Gavi ha sido elegido como el mejor jugador de la final de la Supercopa. ¡Muchas felicidades! Un trofeo que es posible gracias a Neom" [Man of the Match! Gavi has been chosen as the best player in the Super Cup final. Congratulations! A trophy that is possible thanks to Neom] (Tweet) (בספרדית). נבדק ב-15 בינואר 2023 – via Twitter. {{cite web}}: (עזרה)
חנקן אדום-ראש

חנקן אדום-ראש (שם מדעי: Lanius senator) הוא מין של ציפור שיר מהסוג חנקן שבמשפחת החנקניים. אורכו 17–19 ס"מ, ומשקלו 29–37 גרם. גילו המקסימלי של החנקן הוא 3 שנים. החנקן צד את טרפו, משפד אותו על קוץ ואוכלו חי או משאיר אותו להתייבש ולשמש מזון עתידי. הכיפה והעורף חומים-אדומים, הגב והמצח שחורים, והכנפיים שחורות מלמעלה. על הכנף כמה כתמים לבנים, ובתעופה הם מקנים מראה לבן יצוגי. דומה לזכר אך דהויה יותר, הגב אפור-חום, הבטן לבנה ועל צידי הבטן יש סהרונים אפורים. פעמים רבות, הכתם הלבן-בז' שליד המקור גדול מזה של הזכר, ומגיע עד אזור המצח והעין. זנבו של הצעיר קצר במקצת מזה של הבוגרים. בצד הכנף כתם לבנבן קטן וכל הבטן והחזה עם סהרונים אפורים. קריאת האזהרה היא כמה קריאות קצרות וצרודות. השירה היא זרם חזק של ציוצים מצקצקים ולפעמים מעורבבת עם קולות חיקוי של ציפורים אחרות. החנקן אדום-הראש דוגר בחורשות דלילות, באזורים חקלאיים שכוללים עצים, ומעדיף להיות בקרבת מטעי פרי. נודד לאזורים טרופיים כגון אפריקה. חולף מצוי. דוגר בצפון הארץ ובמרכזה. מעדיף שטחים פתוחים. חנקן אדום-ראש מתייצב במקום גבוה וסורק את השטח. כאשר הוא מזהה חגב, חיפושית, דו-חי, יונק קטן או זוחל כגון לטאה או נחש קטן - החנקן תופס את הטרף בצווארו, ובעזרת מקורו הקשה הורג אותו (במקרה של חולייתנים שובר את חוליות הצוואר). אחרי שהרג את טרפו, הוא לוקח אותו למקום בטוח ואוכל אותו שם. פעמים רבות החנקן משפד את הטרף על קוץ או גדר תיל. לתופעה זאת יש כמה הסברים: הראשון הוא סימון טריטוריה; השני הוא יצירת מחסן מזון מיובש; השלישי הוא עשיית רושם על נקבות כדי שיראו, שהוא צייד טוב ויוכל לספק להן די מזון אם יבחרו בו לבן זוג. מדיה וקבצים בנושא חנקן אדום-ראש בוויקישיתוף חנקן אדום-ראש, באתר ITIS (באנגלית) חנקן אדום-ראש, באתר NCBI (באנגלית) חנקן אדום-ראש, בבסיס הנתונים ARKive (באנגלית) חנקן אדום-ראש, באתר GBIF (באנגלית) חנקן אדום-ראש באתר הרשימה האדומה של IUCN חנקן אדום-ראש קיליאן מולארני, לארס סוונסון, דן צטרסטרום, פיטר ג'. גרנט, לקסיקון מפה: הציפורים - המדריך השלם לציפורי אירופה וישראל, עריכה: דן אלון, יוסי לשם, אבי ארבל, מפה הוצאה לאור, 2003
לוס אנג'לס דרום

לוס אנג'לס דרום הוא סרט מחזמר-דוקומנטרי משנת 2022 בבימוי גולן רייז ושרון יעיש בהפקת דרומהפקות. הסרט הוקרן לראשונה בבכורה בפסטיבל דוקאביב 2022 בתחרות הישראלית. בקריית מלאכי, העיר התאומה של לוס אנג'לס, החלומות נשכחו מאחור. יוסף חורי, יושב כבר שלושים שנה בחנותו המבולגנת והכאוטית ומתקן שעונים. יוסף היה ילד גאון, אבל עיירת הפיתוח בה נולד היא לא מקום לילדים גאונים. היום, כשהוא בן שישים, החובות נערמים והבחירות המקומיות בפתח יוסף מחליט שהגיע הזמן. בניגוד לכל הסיכויים ולאנשים הרואים בו משוגע, הוא מחליט לרוץ לבחירות כדי לנסות לתקן את העוולות ולהפיח רוח חדשה בעיר ובחייו. הסרט הוקרן לראשונה בפסטיבל דוקאביב 2022 וזכה בפרס הצילום. אתר האינטרנט הרשמי של לוס אנג'לס דרום דוקאביב 2022- עמוד הסרט באתר דוקאביב 2022 עמוד הפייסבוק של הסרט לוס אנג'לס דרום "לוס אנג'לס דרום", במסד הנתונים הקולנועיים IMDb (באנגלית) "לוס אנג'לס דרום", באתר אידיבי
כף קינזי

כף קינזי או קייפ קינזי (באנגלית: Cape Kinsey) היא לשון יבשה מכוסה קרח, בארץ אואטס שבאנטארקטיקה. לשון היבשה ממוקמת מצידו המזרחי של מפרץ דייוויס. לשון היבשה התגלתה בפברואר 1911, על ידי לוטננט הארי ל. ל. פנל (H.L.L. Pennell), מהצי המלכותי הבריטי, שהשתתף במשלחת הבריטית לאנטארקטיקה, אשר חקרה את אנטארקטיקה בפיקודו של רוברט פלקון סקוט. לשון היבשה התגלתה מרחוק, מסיפון האונייה טרה נובה. במרץ 1961 ערכה משלחת החקר האנטארקטית הלאומית של אוסטרליה (ANARE) סקר באזור. צוות הסקר הגיע לאתר בספינה "מגה דאן" (MV Magga Dan), בפיקודו של פיליפ לו (Phillip Law). סקוט נתן ללשון היבשה את שמה. לשון היבשה נקראת על שם ג'יי. ג'יי. קינזי (J.J. Kinsey), מהעיר כרייסטצ'רץ' שבניו זילנד, אשר טיפל בצרכי המשלחת הבריטית באנטארקטיקה, בניו זילנד. הר קינזי • United States. Defense Mapping Agency. Hydrographic Center, Sailing Directions for Antarctica: Includes Islands South of Latitude 60°, 1960, P 224 • National Imagery and Mapping Agency 2002, Sailing Directions (planning Guide) and (enroute) for Antarctica, P 166 • Defense Mapping Agency 1992, Sailing Directions (planning Guide) and (enroute) for Antarctica, P 409 כף קינזי באתר הסקר הגאולוגי של ארצות הברית כף קינזי באתר הגאזט האנטארקטי של ממשלת אוסטרליה כף קינזי באתר הגאזט האנטארקטי המשווה SCAR של ממשלת אוסטרליה כף קינזי באתר mindat מזג אוויר נוכחי עדכני בכף קינזי מידע גאוגרפי והיסטורי מאתר הסקר הגאולוגי של ארצות הברית מידע גאוגרפי והיסטורי באתר הגאזט האנטארקטי של ממשלת אוסטרליה
מפלצת של מלון: הסדרה

מפלצת של מלון: הסדרה (באנגלית: Hotel Transylvania: The Series) היא סדרת טלוויזיה מונפשת אמריקאית-קנדית שנוצרה על ידי מארק סטיינברג. הסדרה היא פריקוול לסרט מפלצת של מלון, הראשון מבין סרטי הזיכיון. היא מתרחשת בשנת 2008, ארבע שנים לפני אירועי הסרט. הסדרה מתמקדת במייוויס בת ה-114/115 וחבריה במלון טרנסילבניה כאשר דרקולה חבר במועצת הערפדים. העונה הראשונה של הסדרה, שכוללת 26 פרקים, הופצה ב-25 ביוני 2017 בערוץ דיסני בארצות הברית, כאשר הפרק הראשון הופץ מוקדם ב-20 ביוני 2017 באפליקציית ערוץ דיסני, ביוטיוב וב-VOD. הפרקים האחרונים של עונה זו שודרו קודם בנטפליקס בארצות הברית ב-25 ביוני 2018, לפני יציאתם לטלוויזיה. בקנדה העונה החלה לשדר ב-2 באוקטובר 2017 בערוץ Teletoon. ב-12 בספטמבר 2018 הוכרזה עונה שנייה לסדרה. העונה השנייה והאחרונה של הסדרה החלה לשדר ב-8 באוקטובר 2019 והסתיימה ב-29 באוקטובר 2020. הסדרה מתרחשת בשנת 2008, ארבע שנים לפני הסרט, ועוקבת אחרי מייוויס וחבריה כשהם יוצאים להרפתקאות במלון טרנסילבניה. מייוויס (ברין מקאולי / לורן סביר) - ערפדית צעירה בת 114 שנה ובתם של דרקולה ומרתה המנוחה, אשר רוצה להנות עם חבריה. בעזרת הסקרנות שלה נוטה מייוויס להסתבך עם הדודה לידיה. בסוף העונה הראשונה היא חגגה את יום הולדתה ה-115. וונדי בלוב (אווני רוזן / מאיה ליבני) - בתו של בלובי ואחת מחבריה של מייוויס. האק נ. שטיין (גייג' מונרו / דניאל מגון) - בנם המתבגר של פרנקנשטיין ויוניס ואחד מחבריה של מייוויס. פדרו (ג'וזף מוטיקי / יואב יפת) - מומיה מתבגר אשר מזכיר את מורי ואחד מחבריה של מייוויס, אוהב בעיקר לאכול, לישון ולשיר ראפ. דודה לידיה (דן צ'מארוי / חובי סטאר) - אחותו הגדולה של דרקולה ודודתה של מייוויס, היא דואגת לכל סדר במלון. דיאן (ריצ'רד בינסלי) - תרנגולת המחמד של דודה לידיה, היא נוהגת להתנהג כמו אנושית. דרקולה (דייוויד ברני ואייוון שרי / אלי לולאי) - אביה של מייוויס, עוסק בתהליכי "מועצת הערפדים" בסדרה. פרנקנשטיין (פול ברואנסטיין / צביקה פורמן) - אביו של האנק ובעלה של יוניס. אתר האינטרנט הרשמי של מפלצת של מלון: הסדרה (באנגלית) "מפלצת של מלון: הסדרה", במסד הנתונים הקולנועיים IMDb (באנגלית) "מפלצת של מלון: הסדרה", באתר Rotten Tomatoes (באנגלית) "מפלצת של מלון: הסדרה", במסד הנתונים הקולנועיים KinoPoisk (ברוסית) מפלצת של מלון: הסדרה, במיזם "אישים" לתיעוד היצירה הישראלית "Columbia Pictures Press Kit - Hotel Transylvania" (PDF). אורכב מ-המקור (PDF) ב-2012-12-22. "'Hotel Transylvania' TV Series Headed to Disney Channels Worldwide". The Hollywood Reporter. 20 ביוני 2016. נבדק ב-5 באוקטובר 2016. {{cite web}}: (עזרה) Evry, Max (22 במאי 2017). "Hotel Transylvania Series First Look, Premiere Date and Teaser". ComingSoon.net. נבדק ב-23 במאי 2017. {{cite web}}: (עזרה) "Hotel Transylvania series bites into second season". "Hotel Transylvania: The Series Season 2 Episode Guide". Zap2it.
איגוד תעשיית ההקלטות הדרום קוריאני

איגוד תעשיית ההקלטות הדרום קוריאני (בקוריאנית: 한국음악콘텐츠협회; בראשי תיבות: KMCA) הוא הארגון המרכזי המייצג את ענף ההקלטות של קוריאה הדרומית. האיגוד נוסד ב-2008 במטרה להגן על קניין רוחני של תוכן מוזיקלי על ידי מאבק בפיראטיות, להסדיר הזרמת מוזיקה, ולקדם את האינטרסים המקצועיים של חבריה. ב-2010, הארגון השיק את הדירוג הארצי, Gaon, בשיתוף משרד התרבות, הספורט והתיירות בדרום קוריאה. ב-2018, הארגון השיק את אישורי ההסמכה להקלטת מוזיקה בקוריאה הדרומית. אתר האינטרנט הרשמי של איגוד תעשיית ההקלטות הדרום קוריאני (בקוריאנית) "현황자료 - 비영리법인현황 - 한국음악콘텐츠협회" (בקוריאנית). ארכיון מ-2021-01-26. נבדק ב-2022-05-13. "Korea Launches First Official Music Charts Gaon" (באנגלית). 2010-02-23. ארכיון מ-2020-07-14. נבדק ב-2022-05-13. "Gaon Introduces New Certification System For Albums, Downloads, And Streaming" (באנגלית). 26 בנובמבר 2018. ארכיון מ-2019-08-01. נבדק ב-2022-05-13. {{cite web}}: (עזרה)
כדור אוגרים

כדור אוגרים הוא כדור חלול העשוי מפלסטיק שקוף שלתוכו מכניסים אוגרים, גרבילים, דגואים ומכרסמים קטנים אחרים, המאפשרים להם להתרוצץ מחוץ לכלובים שלהם מבלי להסתכן, לברוח או ללכת לאיבוד מתחת לרהיטים. האוגרים יכולים לעשות פעילות גופנית בעזרת כדור האוגרים. כדורים מייצרים רעם נשמע על פני רוב המשטחים, מה שמקל על איתורם גם כשהם מחוץ לטווח הראייה. כדורי אוגרים מיוצרים ונמכרים לפחות מאז שנות ה-70 של המאה ה-20. רובם עשויים מפלסטיק שקוף עמיד עם חורי אוויר ודלת קטנה או מכסה אשר מאפשר לבעלים להכניס או להוציא את האוגר מהכדור. אף על פי שכדורי אוגרים נועדו להגן על האוגרים, הם לא יכולים להגן עליהם באופן מלא, ואם האוגרים נופלים ממקום גבוהה, הם עלולים להיפצע ואף למות. על מנת לשמור על בטיחותם של האוגרים, הבעלים רשאים להניח את כדור האוגרים במפלס התחתון של ביתם, הרחק מכל מפלס גבוהה או מדרגות. חלק מהבעלים אף שמים מחסום ליד המדרגות, כדי שהאוגרים לא יתגלגלו במורד המדרגות. אף על פי שלכדורי אוגרים יש חורי אוויר, יש להוציא את האוגרים מכדור האוגרים מדי פעם על מנת לתת להם לשתות ועל מנת למנוע מהם לקבל מכות חום. חשוב לשמור על כדור האוגרים כל הזמן בזמן שחיית המחמד בפנים. לעיתים הכדור מתגלגל מהר מדי, מה שעלול לפצוע את האוגר שבתוך הכדור. היצרנים ממליצים להכניס לתוך כדורי האוגרים, אוגרים, גרבילים, עכברים, דגואים וחולדות קטנות בלבד; אין להכניס צ'ינצ'ילות או שרקנים לתוך הכדורים, מכיוון שגודלם ומבנה גופם שונים ממכרסמים קטנים, והכנסתם לתוך הכדור עלול להווה עבורם סכנה. Tierärztliche Vereinigung für Tierschutz, האיגוד הווטרינרי הגרמני לרווחת בעלי חיים, ביקר בעבר את השימוש בכדורי אוגרים, האיגוד מזהיר כי כדורי אוגרים מהווים סכנה לאוגר, שהאוגר לא יכול לשלוט במהירות הכדור ולפעמים אף יכול להיחנק מכמות החמצן הדלה בתוך הכדור. זורבינג אוגר מדיה וקבצים בנושא כדור אוגרים בוויקישיתוף Betsy Sikora Siino, Hamster: Your Happy Healthy Pet, Wiley, 2006-12-13, עמ' 112, ISBN 978-0-470-10685-3. (באנגלית) C. A. Mattacks, C. M. Pond, Site-specific and sex differences in the rates of fatty acid/triacylglycerol substrate cycling in adipose, tissue and muscle of sedentary and exercised dwarf hamsters (Phodopus sungorus), International Journal of Obesity 12, 1988, עמ' 585–597 Wayback Machine, web.archive.org Dwarf Hamsters: Everything about Purchase, Care, Nutrition, and Behavior, 2009, עמ' 50 Eve Adamson, Adopting a Pet For Dummies, John Wiley & Sons, 2005-10-13, ISBN 978-0-471-78512-5. (באנגלית) Chris, 14 Hamster Ball Tips For Hamster Owners, Online Hamster Care, ‏2016-03-01 (באנגלית)
איגוד תעשיית ההקלטות הליטאי

איגוד תעשיית ההקלטות הליטאי (בליטאית: Lietuvos gretutinių teisių asociacija), הידוע גם בשם AGATA, הוא הארגון המרכזי המייצג את ענף ההקלטות של ליטא. הארגון חבר בפדרציה הבינלאומית לתעשייה הפונוגרפית. מאז 2011, AGATA הוא הגוף האחראי על גביית פיצויים לסופרים, אמנים, שחקנים ומפיקים בליטא. מאז ספטמבר 2018, AGATA מפרסם מדי שבוע את מצעד 100 הסינגלים המובילים ומצעד 100 האלבומים המובילים, על בסיס מכירות פיזיות והזרמות מדיה. אתר האינטרנט הרשמי של איגוד תעשיית ההקלטות הליטאי (בליטאית) איגוד תעשיית ההקלטות הליטאי, ברשת החברתית פייסבוק איגוד תעשיית ההקלטות הליטאי, ברשת החברתית אקס (טוויטר) איגוד תעשיית ההקלטות הליטאי, סרטונים בערוץ היוטיוב "Agata". AGATA (בליטאית). ארכיון מ-2020-02-17. נבדק ב-28 בנובמבר 2019. {{cite web}}: (עזרה) "Tarptautinės platformos". AGATA (בליטאית). ארכיון מ-2020-05-15. נבדק ב-28 בנובמבר 2019. {{cite web}}: (עזרה) "2019 47-os savaitės klausomiausi (TOP 100)". AGATA (בליטאית). ארכיון מ-2019-11-25. נבדק ב-28 בנובמבר 2019. {{cite web}}: (עזרה)